เรื่องร้องเรียน (ทางเท้า,เสนอแนะ,คลอง) วันที่ 2022-06-26 04:48:58 — แขวงลุมพินี เขตปทุมวัน กรุงเทพมหานคร
รบกวนสอบถามค่ะ ทางสนง.เขตปทุมวันมีโครงการจะดำเนินการปรับปรุงภูมิทัศน์ทางเท้าเลียบคลองสมคิด ด้วยการสร้างทางเท้า พร้อมสวนหย่อม เพื่อสร้างทางเดินเท้าที่สะดวก มีความร่มรื่น และปลอดภัยให้แก่ประชาชนค่ะ โดยมีการเชิญเข้าร่วมประชุม วันเสาร์ 2/7/65 เวลา 10.00น. ณ ห้องประชุมโรงเรียนสวนลุมพินี ทางเราต้องการจดหมายเชิญประชุมนี้เป็นฉบับภาษาอังกฤษด้วยค่ะ เนื่องจากที่ส่งมาให้เป็นภาษาไทยและผู้อยู่อาศัยคอนโดในซอยสมคิด เป็นชาวต่างชาติร้อยละ 60-70ค่ะ จึงส่งเมล์กลับไปหาแจ้งเจ้าหน้าที่ส่งเมล์นี้มาให้ ชื่อคุณชณิกานต์ จากสำนักงานเขตปทุมวัน พนักงานจัดเก็บรายได้ชำนาญงานฝ่ายรายได้ค่ะ แต่ทางเจ้าหน้าที่กลับตอบมาว่าต้องการตัวแทนจากนิติคอนโดละ1คนเพื่อเข้าร่วมประชุมโครงการนี้ แต่เนื่องจากทางลูกบ้านคอนโดมีความประสงค์จะเข้าร่วมประชุมด้วยค่ะ เพราะท่านคือผู้พักอาศัยที่คอนโดในซอยสมคิดนี้ควารที่จะมีส่วนร่วมรับทราบรายละเอียดต่างๆของโครงการนี้ค่ะ เจ้าหน้าที่ส่งเมล์แจ้งมาไม่สุภาพและไม่รับฟังคำแนะนำตามที่ทางเราได้แจ้งไปทั้งหมดด้วยค่ะ อยากให้ทางสำนักเขตปทุมวันรับฟังและปรับปรุงแก้ไขเพื่อพัฒนาซอยสมคิดและกทม.ไปด้วยกันค่ะ ทางเรายินดีและเห็นด้วยเป็นอย่างยิ่งที่จะเข้าร่วมประชุมเพื่อพัฒนาซอยสมคิดและกทม.ไปด้วยกันค่ะ